**Kawasaki Road Racing Championship 2**016

**ชื่อรายการแข่งขัน** : Kawasaki Road Racing Championship 2016

**ผู้จัดการแข่งขัน** : Grand Prix International Public Co., Ltd. (GPI)

**ผู้สนับสนุน** : บริษัท คาวาซากิ มอเตอร์ เอ็นเตอร์ไพรส์ (ประเทศไทย) จำกัด

: บริษัท อีโนเว รับเบอร์ (ประเทศไทย) จำกัด (มหาชน)

: บริษัท วาย.เอส.เอส (ประเทศไทย) จำกัด

: บริษัท ไดโด สิทธิผล จำกัด

: บริษัท ไบเกอร์สกรุ๊ป จำกัด

: บริษัท เอ เปอเฟกต์ไรด์ จำกัด

**รุ่นการแข่งขัน** : กำหนดรุ่นการแข่งขัน และรถที่ใช้สำหรับแข่งขันไว้ดังนี้

|  |  |  |  |  |
| --- | --- | --- | --- | --- |
| ลำดับ | **รุ่นการแข่งขัน** | **รุ่นรถ** | ค่าสมัคร | หมายเหตุ |
| 1 | Mini Bike - A / B | KSR, Z125 | 500 | รถแข่ง : นักแข่งจัดเตรียมมา |
| 2 | Ninja 250/300 - A / B | Z250SL, Z250, Z300, Ninja250SL, Ninja250, Ninja300 | 500 | รถแข่ง : นักแข่งจัดเตรียมมา |
| 3 | Naked Bike - A / B | ER-6n, Ninja 650, Z800, Z1000 | 500 | รถแข่ง : นักแข่งจัดเตรียมมา |
| 4 | Ninja ZX- 10R ST1 | Ninja ZX- 10 R | 500 | รถแข่ง : นักแข่งจัดเตรียมมา |
| 5 | Ninja ZX- 10R SB1 | Ninja ZX- 10 R | 500 | รถแข่ง : นักแข่งจัดเตรียมมา |

สนามแข่งขัน : แข่งขันในสนามปิด โดยพิจารณาถึงความปลอดภัยของสนามแข่ง และคำนึงถึงความปลอดภัยของนักแข่ง ผู้ชม

และกรรมการจัดการแข่งขัน

โปรแกรมการแข่งขัน :

|  |  |  |  |
| --- | --- | --- | --- |
| ลำดับ | **สนาม** | **วันที่** | **สนามแข่งขัน** |
| 1 | สนามที่ 1 | 9 - 10 เมษายน 2559 | สนาม ไทยแลนด์ เซอร์กิต นครชัยศรี |
| 2 | สนามที่ 2 | 11 - 12 มิถุนายน 2559 | สนาม ไทยแลนด์ เซอร์กิต นครชัยศรี |
| 3 | สนามที่ 3 | 6 -7 สิงหาคม 2559 | สนาม ช้าง อินเตอร์เนชั่นแนล เซอร์กิต บุรีรัมย์ |
| 4 | สนามที่ 4 | 15 - 16 ตุลาคม 2559 | สนาม ช้าง อินเตอร์เนชั่นแนล เซอร์กิต บุรีรัมย์ |

# คุณสมบัตินักแข่ง : ผู้ที่จะสมัครเข้าร่วมการแข่งขันในรายการ : Kawasaki Road Racing Championship 2016 ต้องมีคุณสมบัติดังนี้

1. ผู้สมัครแข่งขันจะต้องมีอายุครบ 15 ปีบริบูรณ์ และต้องแสดงบัตรประจำตัวประชาชนหรือใบอนุญาตขับขี่รถจักรยานยนต์ที่ออกโดยกรมการขนส่งทางบกต่อเจ้าหน้าที่รับสมัครในวันสมัคร

**หมายเหตุ** การพิจารณาและการตัดสินของคณะกรรมการและผู้จัดการแข่งขันถือว่าสิ้นสุด

**กติกาในการเตรียมรถสำหรับการแข่งขัน**

**Mini Bike - A / B**

**รุ่น Mini Bike**

รถที่ใช้ทำการแข่งขัน รถรุ่น KSR, Z125

**รถรุ่น KSR**

ผู้จัดการแข่งขันกำหนดให้รถที่เข้าแข่งขันในรุ่น KSR ทุกคันจะต้องคงชิ้นส่วนตามมาตรฐานเดิมที่ติดรถมาจากโรงงาน โดยห้ามเปลี่ยนแปลงแก้ไข หรือถอดออก หรือใส่เพิ่มเติมชิ้นส่วนอื่นใดดัง 4 รายการต่อไปนี้ รวมทั้งห้ามติดตั้งอุปกรณ์เกี่ยวกับไนตรัสออกไซค์ใดๆ ทั้งสิ้น

1. แคร๊งเครื่องยนต์ (ในกรณีรถที่ทำการขยายแคร๊งแล้วสามารถนำมาใช้ในการแข่งขันได้)

2. ฝาสูบ, วาวล์, เสื้อสูบ, ปะเก็น, ระยะชักเดิม (ยกเว้นการเปลี่ยนแปลงขนาดความจุ ซึ่งกำหนดให้ใช้ร่วมกับลูกสูบ

มาตรฐานของรถคาวาซากิรุ่น KL110 หรือ AN112 หรือ AN125 ไซด์ไม่เกิน 100 เท่านั้น)

1. โช้คอัพหน้า (ยกเว้นการติดตั้งตัวปรับสปริง)
2. เฟรมตัวถัง (ยกเว้นการติดตั้งโช้คกันสะบัด, หรือกลไกเปลี่ยนเกียร์, หรือแฟริ่ง)

**รถรุ่น Z125**

ผู้จัดการแข่งขันกำหนดให้รถที่เข้าแข่งขันในรุ่น Z125 ทุกคันจะต้องคงชิ้นส่วนตามมาตรฐานเดิมที่ติดรถมาจากโรงงาน โดยห้ามเปลี่ยนแปลงแก้ไข หรือถอดออก หรือใส่เพิ่มเติมชิ้นส่วนอื่นใดดัง 3 รายการต่อไปนี้ รวมทั้งห้ามติดตั้งอุปกรณ์เกี่ยวกับไนตรัสออกไซค์ใดๆ ทั้งสิ้น

1. เครื่องยนต์ (ยกเว้นการเปลี่ยนแปลง ECU, หัวฉีด และเรือนลิ้นเร่ง)
2. ฝาสูบ, วาวล์, เสื้อสูบ, ปะเก็น, ระยะชักเดิม (ยกเว้นการเปลี่ยนแปลงขนาดความจุ ซึ่งกำหนดให้ใช้ร่วมกับลูกสูบมาตรฐานของรถคาวาซากิรุ่น KL110 หรือ AN112 หรือ AN125 ไซด์ไม่เกิน 100 เท่านั้น)
3. โช้คอัพหน้า (ยกเว้นการติดตั้งตัวปรับสปริง)
4. เฟรมตัวถัง (ยกเว้นการติดตั้งโช้คกันสะบัด, หรือกลไกเปลี่ยนเกียร์ (ติดตั้ง Quick Shift ได้), หรือแฟริ่ง)

**หมายเหตุ** : รถที่ลงทำการแข่ง รุ่น Mini Bike ทุกคันต้องร้อยลวดน็อตเติม, น๊อตถ่ายน้ำมันเครื่อง และน๊อตยึดคาลิปเปอร์เบรกหน้า และติดตั้งถาดรองเครื่องยนต์ มิฉะนั้นจะถือว่าไม่ผ่านการตรวจสภาพรถ

**Ninja 250/300 - A /B**

**รุ่น Ninja 250/300 A / B**

รถที่ใช้ทำการแข่งขันกำหนดให้เป็น รถรุ่น Z250SL, Z250, Z300, Ninja250SL, Ninja250, Ninja300

ผู้จัดการแข่งขันกำหนดให้รถที่เข้าแข่งขันในรุ่น Ninja 250 / 300 - A / B ทุกคันจะต้องคงชิ้นส่วนมาตรฐานเดิมตาม 5 รายการต่อไปนี้ โดยห้ามเปลี่ยนแปลงแก้ไข หรือถอดออก หรือใส่เพิ่มเติมชิ้นส่วนอื่นใด รวมทั้งห้ามติดตั้งอุปกรณ์เกี่ยวกับ

ไนตรัสออกไซค์หรือระบบอัดอากาศใดๆ ทั้งสิ้น

1. แคร้งเครื่องยนต์
2. เฟรมตัวถัง (ยกเว้นการติดตั้งโช้คกันสะบัด หรือกลไกเปลี่ยนเกียร์ (ติดตั้ง Quick Shift ได้))
3. ระบบหัวฉีด ( ยกเว้น ECU )
4. ต้องติดตั้งถังดักไอน้ำมันเครื่อง
5. รถรุ่น Z250SL, Z250, Ninja250SL, Ninja 250 สามารถเปลี่ยนแปลงขนาดความจุกระบอกสูบได้ไม่เกิน 300 CC.

**หมายเหตุ** : รถที่ลงทำการแข่ง รุ่น Ninja 250 / 300 - A / B ทุกคันต้องร้อยลวดน็อตเติม น๊อตถ่ายน้ำมันเครื่อง น๊อตยึดคาลิปเปอร์เบรคหน้า และแค้มป์รัดกรองน้ำมันเครื่อง และติดตั้งถาดรองเครื่องยนต์ มิฉะนั้นจะถือว่าไม่ผ่านการตรวจสภาพรถ ในกรณีที่เป็นรถ Ninja 250 ปี 2009 – 2012 จะต้องร้อยน๊อตถ่ายน้ำมันเครื่องทั้ง 3 ตัว และรถที่ทำการแข่งขันใน Class B ทุกคันจะต้องใช้ยาง IRC ที่ผลิตในประเทศไทยเท่านั้น

**Naked Bike - A / B**

**รุ่น Naked Bike - A / B**

รถที่ใช้ทำการแข่งขันกำหนดให้เป็นรถรุ่น Er-6n, Ninja 650, Z800, Z1000

ผู้จัดการแข่งขันกำหนดให้รถที่เข้าแข่งขันในรุ่น Naked Bike - A / B ทุกคันจะต้องคงชิ้นส่วนมาตรฐานเดิมตาม 4 รายการต่อไปนี้ โดยห้ามเปลี่ยนแปลงแก้ไข หรือถอดออก หรือใส่เพิ่มเติมชิ้นส่วนอื่นใด รวมทั้งห้ามติดตั้งอุปกรณ์เกี่ยวกับไนตรัสออกไซด์

หรือระบบอัดอากาศใดๆ ทั้งสิ้น

1. แคร้งเครื่องยนต์
2. เฟรมตัวถัง ไม่อนุญาตให้ใช้แฮนด์จับโช้ค (ยกเว้นการติดตั้งโช้คกันสะบัด หรือกลไกเปลี่ยนเกียร์

(ติดตั้ง Quick Shift ได้))

1. ระบบหัวฉีด (ยกเว้น ECU)
2. รถรุ่น Ninja 650 ต้องทำการถอดแฟริ่งหน้าออก จึงจะลงทำการแข่งขันได้ (ต้องเปลือยเหมือน Naked)

**หมายเหตุ** : รุ่น Naked Bike ทุกคันต้องร้อยลวดน็อตเติม น๊อตถ่ายน้ำมันเครื่อง น๊อตยึดคาลิปเปอร์เบรคหน้า และแค้มป์รัดกรองน้ำมันเครื่อง และติดตั้งถาดรองเครื่องยนต์ มิฉะนั้นจะถือว่าไม่ผ่านการตรวจสภาพรถ

**Ninja ZX-10R ST 1**

**รุ่น Ninja ZX-10R ST1**

รถที่ใช้ทำการแข่งขันกำหนดให้เป็น รถรุ่น Ninja ZX-10R (All Model)

ผู้จัดการแข่งขันกำหนดให้รถที่เข้าแข่งขันในรุ่น Ninja ZX-10R ST1 ให้ใช้เดียวกันกับ FMSCT All Thailand SuperBike – Technical Regulations

**รุ่น Ninja ZX -10R SB1**

รถที่ใช้ทำการแข่งขันกำหนดให้เป็นรถรุ่น Ninja ZX-10R (All Model)

ผู้จัดการแข่งขันกำหนดให้รถที่เข้าแข่งขันในรุ่น Ninja ZX-10R ST1 ให้ใช้เดียวกันกับ FMSCT All Thailand SuperBike – Technical Regulations

**การตรวจสภาพ**

ก่อนการแข่งขัน : นักแข่งต้องนำรถแข่งพร้อมชุดแข่งแสดงต่อกรรมการตรวจสภาพตามเวลาและสถานที่ ที่ระบุไว้ในโปรแกรมแข่งขัน

หลังการแข่งขัน : ให้นักแข่งนำรถที่เข้าอันดับที่ 1-5 ในแต่ละรุ่นเข้าจอดอยู่ที่ตรวจสภาพเป็นระยะเวลา 30 นาที หากมีการยื่นประท้วงรถคันดังกล่าว จะต้องให้กรรมการเทคนิคทำการเปิดเครื่อง หากต้องใช้รถในการแข่งขันในรุ่นถัดไปต้องได้รับอนุญาตจากกรรมการเทคนิคตรวจสภาพรถ

**การประชุมนักแข่ง** ผู้จัดการทีมและนักแข่งต้องเข้าร่วมประชุมทุกครั้ง หากนักแข่งที่ไม่มาประชุมจะไม่อนุญาตให้ร่วมแข่งขัน ผลการประชุมถือเป็นส่วนหนึ่งของกติกาแข่งขัน ผู้ฝ่าฝืนจะโดยตั้งใจหรือไม่จะถูกลงโทษตามประกาศทั้งที่เป็นลายลักษณ์อักษรหรือแจ้งด้วยวาจาของคณะกรรมการที่เกี่ยวข้อง

**การฝึกซ้อม :**  ผู้จัดการแข่งขันจะอนุญาตให้เฉพาะนักแข่งและรถแข่งที่ใช้สำหรับการแข่งขันลงทำการฝึกซ้อมเท่านั้น และจะต้องทำการฝึกซ้อมในวันและเวลาที่กรรมการจัดการแข่งขันกำหนดไว้เท่านั้น ซึ่งจะประกาศให้ทราบเป็นครั้งๆ ไป รถทุกคันต้องสมัครและผ่านการตรวจสภาพก่อนลงซ้อมทุกคัน

**ตำแหน่งสตาร์ท** ลำดับการออกสตาร์ทจัดตามผลการจับเวลาในรอบคัดเลือก ซึ่งจะประกาศให้ทราบเป็นครั้งๆ ไป

**การสตาร์ท**

การแข่งขันแบบ Grid start : นักแข่งประจำ Grid start ตามลำดับการออกสตาร์ท

1. นักแข่งจะต้องนำรถเข้าประจำ Grid start ก่อนเริ่มการแข่งขัน 5 นาที
2. กรรมการปล่อยนักแข่งเพื่อ Warm-up lap 1 รอบสนาม โดยปล่อยทีละแถว เริ่มต้นจากแถวหน้าไปจนถึงแถวสุดท้าย
3. นักแข่งนำรถเข้าประจำ Grid start ตำแหน่งเดิม
4. กรรมการสตาร์ทจะให้สัญญาณด้วยการชูป้าย 5 นาทีและนับเวลาถอยหลัง 5 – 4 – 3 – 2 – 1 นาที

- ป้าย 1 นาที ผู้ไม่เกี่ยวข้องออกนอกสนาม

- ป้าย 30 วินาที นักแข่งรอสัญญาณไฟเริ่มการแข่งขัน

**รูปแบบการแข่งขัน**

กำหนดให้ทีมแข่งหนึ่งทีมใช้รถแข่งขัน 1 คัน และขับขี่ด้วยนักแข่ง 1 คน โดยกำหนดรอบและรุ่นแข่งไว้ดังนี้

|  |  |  |  |  |
| --- | --- | --- | --- | --- |
| ลำดับ | **รุ่นการแข่งขัน** | **รุ่นรถ** | รอบสนาม | หมายเหตุ |
| 1 | Mini Bike - A / B | KSR, Z125 | 10 |  |
| 2 | Ninja 250 / 300 - A / B | Z250SL, Z250,Z300, Ninja250SL, Ninja250, Ninja300 | 10 |  |
| 3 | Naked Bike A / B | ER-6n, Ninja 650, Z800, Z1000 | 10 |  |
| 4 | Ninja ZX- 10R ST1 | Ninja ZX -10 R | 12 |  |
| 5 | Ninja ZX- 10R SB1 | Ninja ZX -10 R | 12 |  |

**รอบการแข่งขันอาจมีการเปลี่ยนแปลงตามความเหมาะสม**

##### กำหนดเวลาตามรุ่นที่แข่งขัน

|  |  |  |  |  |  |
| --- | --- | --- | --- | --- | --- |
| ลำดับ | **รุ่นการแข่งขัน** | สนาม ไทยแลนด์ เซอร์กิต นครชัยศรี | | สนาม ช้าง อินเตอร์เนชั่นแนล เซอร์กิต บุรีรัมย์ | |
| A | B | A | B |
| 1 | Mini Bike – A/B | N/A | 1.47.999 | N/A | 2.44.999 |
| 2 | Ninja 250/300 – A/B | **N/A** | **1.34.999** | **N/A** | **2.06.999** |
| 3 | Naked Bike – A/B | **N/A** | **1.34.999** | **N/A** | **2.04.999** |
| 4 | Ninja ZX -10R ST1 | **N/A** | **N/A** | N/A | N/A |
| 5 | Ninja ZX -10R SB1 | **N/A** | **N/A** | **N/A** | **N/A** |

**เวลา Time Ranking สามารถเปลี่ยนแปลงได้ตามความเหมาะสม**

**หมายเหตุ :** การกำหนดเวลาในการแข่งขันในแต่ล่ะรุ่น ที่มี A / B นั้น คือการแบ่งความสามารถของนักแข่งด้วยเวลาในรุ่นนั้น เพื่อ

คัดแยกระดับในการแข่งขัน เพื่อเปิดโอกาสให้นักแข่งรุ่นใหม่ได้มีโอกาสพัฒนาฝีมือให้สูงขึ้น โดยมีรายละเอียดเงื่อนไงดังนี้

1. สนามที่ 1 เนื่องจากนักแข่งหลายท่านยังไม่รู้เวลาในการขับขี่ของตนเองเพื่อใช้ในการสมัครเลือกรุ่นในการแข่งขัน ดังนั้นผู้จัดการแข่งขันจะแจ้งเวลาในการซ้อมของนักแข่งให้ทราบหลังการซ้อม เพื่อให้นักแข่งนำไปใช้สมัครตามรุ่นการแข่งขัน
2. หากนักแข่งสมัครตามรุ่นการแข่งขันแล้ว และทำการ Qualify เพื่อกำหนดจุดสตาร์ทในรุ่นนั้นๆ หากเวลา Qualify เกินกว่าเวลาที่กำหนด นักแข่งต้องไปอยู่ ณ จุดสตาร์ทในตำแหน่งท้ายสุดตามลำดับ
3. หากนักแข่งทำการแข่งขันในรุ่นนั้นๆ แล้วผู้แข่งขันได้ตำแหน่งในอันดับ 1 - 5 แต่เวลาที่ขับขี่ต่อรอบเกินกว่าเวลาที่กำหนด ผลการแข่งขันจะถือเป็นโมฆะ นักแข่งจะไม่ได้รับถ้วยรางวัล เงินรางวัล และไม่คะแนนสะสมในสนามนั้น และเลื่อนลำดับตำแหน่งให้นักแข่งคนต่อไปขึ้นตามลำดับ
4. นักแข่งที่ทำการแข่งขันแล้ว แต่เวลาต่อรอบเกินกว่าเวลาที่กำหนดนั้น ยังสามามรถลงทำการแข่งขันในรุ่นนั้นได้ในสนามถัดไป

**เจ้าหน้าที่ทีมแข่ง** : ทีมแข่งแต่ละทีมจะประกอบด้วยช่างประจำทีมไม่เกิน 2 คน เจ้าหน้าที่ทีมแข่งไม่เกิน 2 คน ต่อทีม

**การแข่งขันจับเวลา** : กำหนดรอบการแข่งขันและระยะทางของแต่ละสนาม

**อุปกรณ์รักษาความปลอดภัยของนักแข่ง**

1. หมวกกันน็อคคลุมคาง ที่มีมาตรฐาน ปลอดภัย
2. เสื้อคลุมอย่างหนาหรือชุดหนังสำหรับแข่งขัน
3. ถุงมือคลุมนิ้ว
4. รองเท้าหนังหรือผ้าใบหุ้มส้น
5. สนับเข่า – ศอก

**เงื่อนไขการเข้าร่วมการแข่งขัน**

1. ก่อนการแข่งขันแต่ละสนาม นักแข่งและทีมแข่งแต่ละทีมจะต้องยื่นใบสมัครก่อนทำการแข่งขันอย่างน้อย 2 ชั่วโมง

2. ในวันทำการแข่งขัน นักแข่งและทีมแข่งแต่ละทีมต้องไปรายงานตัวและลงทะเบียนพร้อมจับสลาก เลือกตำแหน่ง

การสตาร์ทและรับหมายเลขรถ สติ๊กเกอร์โฆษณาของผู้จัดการแข่งขันไปติดรถที่เข้าแข่งขันให้ถูกต้องครบถ้วน

3. ความเสียหายใดๆ ที่เกิดขึ้นในสนามแข่ง ไม่ว่าจะเป็นด้านชีวิตหรือทรัพย์สิน ผู้เข้าแข่งขัน หรือทีมแข่งไม่มีสิทธิ์เรียกร้องค่าเสียหายหรือสินไหมทดแทนใดๆ ทั้งสิ้น จากบริษัทผู้จัด คณะกรรมการ หรือผู้เกี่ยวข้องอื่น

1. ภาพ-ข่าวการแข่งขัน ถือเป็นกรรมสิทธิ์ของบริษัทฯโดยสามารถเผยแพร่ต่อสื่อต่างๆ ได้
2. ผู้เข้าแข่งขันทุกคนต้องปฏิบัติตามเงื่อนไข และกติกาการแข่งขันของผู้จัดการแข่งขันทุกประการ
3. การพิจารณาและการตัดสินของคณะกรรมการ ผู้จัดการแข่งขันถือว่าสิ้นสุด

**การยื่นประท้วง**

1. การยื่นประท้วงจะต้องเขียนเป็นลายลักษณ์อักษร และยื่นต่อนายสนามพร้อมแนบเงินค่าประท้วงหนึ่งคำร้องต่อหนึ่งคัน

เท่านั้น โดยจำแนกตามรุ่นดังต่อไปนี้

|  |  |  |  |  |
| --- | --- | --- | --- | --- |
| ลำดับ | **รุ่นการแข่งขัน** | **รุ่นรถ** | ค่าประท้วง/บาท | หมายเหตุ |
| 1 | Mini Bike - A / B | KSR , Z125 | 5,000 |  |
| 2 | Ninja 250/300 - A / B | Z250SL, Z250,Z300, Ninja250SL, Ninja250, Ninja300 | 5,000 |  |
| 3 | Naked Bike - A / B | ER-6n, Ninja 650, Z800, Z1000 | 5,000 |  |
| 4 | Ninja ZX -10R ST1 | Ninja ZX- 10 R | 5,000 |  |
| 5 | Ninja ZX- 10R SB1 | Ninja ZX- 10 R | 5,000 |  |

1. การยื่นประท้วงผลการแข่งขันให้ยื่นประท้วงภายใน 30 นาที หลังจากจบการแข่งขันในรุ่นนั้นๆ
2. ถ้าการประท้วงเป็นผลตามที่ประท้วง ผู้ประท้วงจะได้รับคืนเงินค่าประท้วงให้ครบ 100%
3. ถ้าการประท้วงไม่เป็นผลตามที่ประท้วง กรรมการจะยึดเงินประท้วงและโอนจ่ายให้กับผู้ถูกประท้วง 100% ของเงินประท้วงในรุ่นนั้นๆ เพื่อเป็นค่าใช้จ่ายในการประกอบกลับ หรือกรณีเกิดความเสียหายของชิ้นส่วนอะไหล่
4. ผู้ยื่นประท้วงต้องมีรถเข้าร่วมการแข่งขันในรุ่นนั้นๆ เท่านั้น และจะต้องมีตำแหน่งหลังจบการแข่งขัน 1- 6 เท่านั้น
5. การยื่นประท้วงคุณสมบัตินักแข่ง ให้ยื่นประท้วงพร้อมเงินค่าประท้วงต่อนายสนาม 1 ชั่วโมงก่อนการแข่งขัน หรือภายใน 30 นาที หลังการแข่งขันในรุ่นนั้นๆ
6. การยื่นประท้วงผู้เข้าแข่งขันนอกเหนือจากคุณสมบัตินักแข่ง เช่น การขับขี่กลั่นแกล้ง การจงใจขับขี่เพื่อให้คู่แข่งเกิดอันตรายใดๆ หรือการยื่นอวัยวะออกจากการบังคับรถ เช่น แขน ขา เพื่อจงใจให้คู่แข่งเสียสมาธิหรือเกิดอันตรายและอยู่นอกเหนือสายตากรรมการ ผู้ประท้วงต้องมีหลักฐานเป็นวีดีทัศน์ สื่อภาพ ภาพเคลื่อนไหวต่างๆ ยื่นต่อนายสนามเพื่อพิจารณาเท่านั้น
7. ในรุ่น MiniBike ผู้ที่ได้รับรางวัล 1 – 3 ในคลาส A และ B จะต้องทำการเปิดเครื่องยนต์ตรวจสภาพทุกครั้งหลังจบการแข่งขันทันที

**การลงโทษผู้กระทำผิด**

* ห้ามรถและผู้กระทำผิด ลงแข่งในทุกรุ่น 1 สนาม (ในสนามถัดไป)
* ผู้กระทำผิดตาม กฏการยื่นประท้วง ข้อ 7 กรรมการหรือนายสนามมีสิทธิ์สั่งคาดโทษนักแข่ง เป็นเวลาใดๆ หรือถูกตัดสิทธิ์

จากการแข่งขันของรายการผู้จัดใดๆทั้งหมดของปีแข่งขันนั้นๆ

* การพิจารณาและการตัดสินของคณะกรรมการผู้จัดการแข่งขันถือว่าสิ้นสุด

**เงินรางวัล**

กำหนดเงินรางวัลให้กับนักแข่งที่ชนะเลิศในอับดับที่ 1 – 3 ของการแข่งขันแต่ละรุ่นเท่านั้น โดยจำแนกไว้ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
| ลำดับ | **รุ่นการแข่งขัน** | **รุ่นรถ** | เงินรางวัลตามลำดับ / บาท | | | | |
| 1 | 2 | 3 | 4 | 5 |
| 1 | Mini Bike - A / B | KSR, Z125 | 4,000 | 3,000 | 2,000 | 1,000 | 500 |
| 2 | Ninja 250/300 - A / B | Z250SL, Z250, Z300, Ninja250SL, Ninja250, Ninja300 | 5,000 | 4,000 | 3,000 | 2,000 | 1,000 |
| 3 | Naked Bike - A / B | ER-6n, Ninja650, Z800, Z1000 | 5,000 | 4,000 | 3,000 | 2,000 | 1,000 |
| 4 | Ninja ZX- 10R ST1 | Ninja ZX -10 R | 5,000 | 4,000 | 3,000 | 2,000 | 1,000 |
| 5 | Ninja ZX -10R SB1 | Ninja ZX -10 R | 5,000 | 4,000 | 3,000 | 2,000 | 1,000 |

**หมายเหตุ** ในแต่ละรุ่นที่มีเงินรางวัลจะต้องมีรถลงทำการแข่งขันตามกำหนด ดังนี้

* รุ่นใดมีผู้เข้าร่วมแข่งขันจำนวน 5 – 7 คัน จะจ่ายเงินรางวัลให้กับนักแข่งที่ชนะเลิศในอันดับที่ 1-5 จำนวน 50% ของเงินรางวัลที่กำหนด
* รุ่นใดมีผู้เข้าร่วมแข่งขันตั้งแต่ 8 คันขึ้นไป จะจ่ายเงินรางวัลให้กับนักแข่งที่ชนะเลิศในอันดับที่ 1-3 เต็มจำนวนตามที่กำหนด

หากรุ่นใดมีผู้เข้าร่วมแข่งขันต่ำกว่า 5 คัน จะให้ยกเลิกการแข่งขันในรุ่นดังกล่าว และคืนค่าสมัครให้แก่นักแข่ง

**คะแนนสะสม**

สำหรับแชมป์ประจำปีในแต่ละรุ่น จะต้องเป็นผู้ที่ทำคะแนนสะสมประจำปีรวมสูงสุด โดยนับจากการแข่งขัน 5 สนามและจะต้องเข้าร่วมการแข่งขันอย่างน้อย 80% ของจำนวนการแข่งขันทั้งหมด (3 ใน 4 สนาม) โดยบังคับให้ลงแข่งขันสนามสุดท้าย ถ้าทีมใดไม่เข้าร่วมการแข่งขันสนามสุดท้ายจะถือว่าสละสิทธิ์ในการเก็บคะแนนสะสมทั้งหมดตลอดปี

หมายเหตุ


- ถ้าคะแนนสะสมทีมใดเท่ากันจะพิจารณาคะแนนจากสนามสุดท้าย ทีมใดมีอันดับสูงกว่าจะเป็นผู้ชนะการนับคะแนน - การเก็บคะแนนสะสมประจำปี จะเก็บคะแนนเฉพาะรุ่นที่เสียค่าสมัครเท่านั้น

|  |  |  |  |
| --- | --- | --- | --- |
| **ตำแหน่งที่** | **คะแนนที่ได้** | **ตำแหน่งที่** | **คะแนนที่ได้** |
| 1 | 20 | 6 | 10 |
| 2 | 17 | 7 | 9 |
| 3 | 15 | 8 | 8 |
| 4 | 13 | 9 | 7 |
| 5 | 11 | 10 | 6 |

**ตำแหน่งติดสติ๊กเกอร์ที่รถเข้าแข่งขันทุกคันจะต้องปฏิบัติ**







**ธงน้ำเงิน**

: รถของท่าน กำลังถูกน็อครอบ รีบหลบด้านใดด้านหนึ่งเพื่อเปิดทาง

**ธงดำ**

: พร้อมเลขหมายกำกับ ให้นักแข่งนั้นหมายเลขนั้นออกจากแทรค

และรีบรายงานตัวต่อนายสนาม

**ธงเหลือง**

**:** มีอุบัติเหตุ อันตราย ชะลอรถ ห้ามแซง หากสะบัดธงแรง หมายถึงอันตรายมาก

**ธงเขียว**

: ทางสะดวก

**ธงขาวมีกากบาท**

: มีรถพยาบาลในแทรค

**ธงขาว**

: มีรถวิ่งในแทรค

**ธงแดง**

**:** ยุติการแข่งขัน

**ธงเหลืองมีแถบเส้น**

: พื้นถนนลื่น

**ธงหมากรุกขาวดำ**

**:** เข้าเส้นชัยแ**ล**ะเสร็จสิ้นการแข่งขันน

**สัญญาณธง**

**(Track Signals)**